bedlington terrier
Store norske leksikon,Teknologi og industri,Landbruk,Husdyr,Hund,Hunderaser
Bedlington terrier er en hunderase. Den er terrier av navn, men ikke av bygning. Opprinnelig er den en krysning mellom sør- og nordengelske terriers, kalt Rothbury Terrier.
Avlsarbeidet med denne hadde som mål å få frem en hund som kunne brukes som hihund, vannapportør, kaninjeger, kappløpingshund, rottehund og hundekamp-hund. Navnet bedlington terrier ble først brukt i 1825, og rasen ble først utstilt i 1871. Innkrysning av whippet på slutten av 1800-tallet har gitt rasen langt mer mynde- enn terrierpreg. Beskrivelse: Sprinterbygd; mankehøyde ca. 41 cm; pæreformet, langt hode, smalt kraftig hvelvet skalletak; små, dyptliggende øyne; lavt ansatte, avlange, hengende ører; lavt ansatt, sabelformet, hengende hale; halvlang, småkruset, bløt pels, som klippes, silkeaktig hårtopp; blå med eller uten rødbrunt, lever- eller sandfarge. Les mer i Store norske leksikon Hund Hunderase Liste over hunderaser hundens historie terrier